CELEX: 62022TN0065
Language: mt
Date: 2022-02-02 00:00:00
Title: Kawża T-65/22: Rikors ippreżentat fit-2 ta’ Frar 2022 – PS vs BEI

21.3.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 128/31
            
         
      Rikors ippreżentat fit-2 ta’ Frar 2022 – PS vs BEI
      (Kawża T-65/22)
      (2022/C 128/44)
      Lingwa tal-kawża: il-Franċiż
      
         Partijiet
      
      
         Rikorrent: PS (rappreżentant: S. Orlandi, avukat)
      
         Konvenut: Il-Bank Ewropew tal-Investiment (BEI)
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tat-12 ta’ Lulju 2021 li biha t-talba tar-rikorrent imressqa fil-21 ta’ Mejju 2021 ġiet miċħuda;
               
            
                  —
               
               
                  tikkundanna lill-Bank Ewropew tal-Investiment tħallas lir-rikorrent kumpens imsemmi fl-Artiklu 11 tal-polza ta’ assigurazzjoni AXA, għall-invalidità permanenti, għall-ogħla rata, kif ukoll l-allokazzjoni msemmija fl-Artikolu 9.1.13 tad-dispożizzjonijiet amministrattivi minbarra s-somma ta’ EUR 24 000 għad-dannu morali kkawżat;
               
            
                  —
               
               
                  tikkundanna lill-Bank Ewropew tal-Investiment għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu kontra d-deċiżjoni tal-BEI tat-12 ta’ Lulju 2021 li tiċħad it-talba għall-kumpens tar-rikorrent imressqa fil-21 ta’ Mejju 2021, ir-rikorrent jinvoka żewġ motivi.
      
                  1.
               
               
                  L-ewwel motiv ibbażat fuq il-ksur tad-dritt fundamentali għall-effettività tas-sigurtà soċjali tal-ħaddiema fis-sens tal-Artikoli 31(1) u 34(1) tal-Karta tad-Drittijiet Fundamentali tal-Unjoni Ewropea kif ukoll tal-Artikolu 12 tal-Karta Soċjali Ewropea.
               
            
                  2.
               
               
                  It-tieni motiv ibbażat fuq il-ksur tad-dritt għal amministrazzjoni tajba, id-dritt li wieħed jara l-kawżi tiegħu ttrattati f’terminu raġonevoli u l-ksur tad-dmir ta’ premura tal-BEI.